
     REPUBLIKA HRVATSKA
TRGOVAČKI SUD U Zagrebu 
        Zagreb, Amruševa 2/II 						               
52. St-2008/2017                
R J E Š E NJ E

  	TRGOVAČKI SUD U ZAGREBU po sucu toga suda Ljiljani Tomić, u stečajnom predmetu povodom zahtjeva FINANCIJSKE AGENCIJE, Regionalni centar Zagreb, Trg svibanjskih žrtava 1995 br. 1, OIB: 85821130368, za provedbu skraćenog stečajnog postupka nad dužnikom ŠTIMAC d.o.o., Velika Gorica, Vukomerička 1b, OIB: 78804601589, dana 19. prosinca 2018. godine     
       
r i j e š i o   j e:

Obustavlja se skraćeni stečajni postupak nad dužnikom ŠTIMAC d.o.o., Velika Gorica, Vukomerička 1b, OIB: 78804601589 te se ukidaju provedene radnje.

Obrazloženje

Podneskom od 13. srpnja 2017. godine predlagatelj Financijska agencija, RC Zagreb, Podružnica Zagreb, Trg svibanjskih žrtava 1995. 1, Zagreb, podnijela je ovom sudu Zahtjev za provedbu skraćenog stečajnog postupka temeljem čl. 444. st. 1. SZ (NN 77/15).
	Povodom predmetnog Zahtjeva, sud je dana 23. listopada 2017. godine objavio Oglas kojim je (u točki III) pozvao osobe ovlaštene za zastupanje dužnika po zakonu u roku od 15 dana podnijeti sudu javnobilježnički ovjereni popis imovine i obveza na propisanom obrascu, a točkom IV vjerovnike dužnika da u roku od 45 dana od objave Oglasa predlože otvaranje stečajnog postupka, te po pozivu suda predujme sredstva za namirenje, a dužnikove vjerovnike pozvao predložiti otvaranje redovnog stečajnog postupka uz upozorenje o pravnim posljedicama nepodnošenja takovog prijedloga. Zaključkom donesenim 6. listopada 2017. godine sud je pozvao HZMO da u roku od osam dana dostave podatak ima li dužnik zaposlenih osoba.
Podneskom od 20. listopada 2017. godine HZMO je obavijestio sud da dužnik nema zaposlenih osoba.
Podneskom od 10. studenog 2017. dužnik ŠTIMAC d.o.o., Velika Gorica, Vukomerička 1b, OIB: 78804601589 dostavio je prokazni popis imovine u kojem navodi da se njegova imovina sastoji od zaliha trgovačke robe u vlastitom skladištu po bilanciranoj vrijednosti 2.973.291,63 kn (list G – druga imovina) list 17 spisa.
	Odredbom čl. 431. SZ regulirano je u st. 1. da ako osobe ovlaštene za zastupanje dužnika po Zakonu u roku od 15 dana ne podnesu popis imovine i obveza dužnika ili ako iz tog popisa proizlazi da dužnik ima imovinu koja nije dostatna za namirenje predvidivih troškova stečajnog postupka, te ako u roku od 45 dana ni jedan vjerovnik ne predloži otvaranje stečajnog postupka i ne predujmi sredstva za namirenje stečajnog postupka, smatrat će se da je dužnik nesposoban za plaćanje. 
Odredbom čl. 433. SZ određeno je da ako nisu ispunjene pretpostavke za istodobno otvaranje i zaključenje skraćenog stečajnog postupka u smislu odredba čl. 431. ovog Zakona sud će obustaviti skraćeni stečajni postupak i odgovarajućom primjenom općih odredbi stečajnog postupka ovog Zakona donijeti rješenje o pokretanju prethodnog postupka, odnosno otvaranju stečajnog postupka. 
	Kako nisu ispunjene pretpostavke iz čl. 431. SZ, to je temeljem čl. 433. SZ riješeno kao u Izreci. 

U Zagrebu, 19. prosinca 2018. godine
 
									S U D A C:
									Ljiljana Tomić, v.r.




Uputa o pravnom lijeku:
Protiv ovog rješenja dopuštena je  žalba Visokom trgovačkom sudu RH, a koja se podnosi u roku od 8 dana ovome sudu u 3 primjerka.  


Za točnost otpravka:
Maja Malec

image1.png




